མཁས་མཆོག་བློ་བཟང་རབ་གསལ་ནས་ཕུལ་བའི་ཞུ་ཤོག
༈ མཁས་མཆོག་བློ་བཟང་རབ་གསལ་ནས་ཕུལ་བའི་ཞུ་ཤོག
ཆོས་འབྱོར་སྤྲིན་གྱི་ཕུང་པོ་འཁྲིགས་པའི་ཀློང་། །ཁམས་ཞེས་གྲགས་པའི་
གསེར་ལྡན་དཀྱིལ་འཁོར་དུ། །གྲགས་སྙན་ལྷ་ཡི་རྔ་ཆེན་ལྡིར་བ་ཅན། །
ངེས་དོན་ཆོས་ཀྱི་རྒྱལ་པོར་ཡིད་རེ་དགའ། །ཀུན་རྟོག་རྩ་སྦུར་མཆེད་པའི་མེ་
སྟག་གིས། །རེག་པའི་སྙིང་ལྟུང་སྙིང་ནས་འཆག་པའི་ཕྱིར། །དྲི་མེད་ལྷ་རྫས་
སྤྲིན་དཀར་བླ་རེ་འདི། །གང་སྐུ་ས་འཛིན་ཡངས་པའི་མཁའ་ལ་བྲེས། །ཞེས་
ཕུལ་བའི་ལན་དུ་བསྩལ་བ། །གང་འདིར་ཤེས་ལྡན་ཡིད་ཀྱི་གདུང་སེལ་དང་།
ཟུར་དུ་ཚིགས་བཅད་ཟུང་ལྷ་གོས་བཅས་ཤིང་སྦྲུལ་ཟླ་༩ཚེས་༢༥ལེགས་འབྱོར་
སྤྲོ༑ རྟོག་གེའི་ཚུལ་འཛིན་རྟོག་གེ་ལས་འདས་པའི། །ཟབ་མོའི་ཆོས་སྤྱན་ལྡན་
པའི་བཤེས་གཉེན་དྲུང༌། །རྣམ་རྟོག་རླབས་ཀྱིས་བསྐྱོད་པའི་རྟོག་གེ་བ། །
གང་དེས་ཟོལ་མེད་ཞུ་མཆིད་འདི་ལྟར་གསོལ། །མཁྱེན་རབ་འོད་ཟེར་དྲྭ་བས་
རབ་མཛེས་པ། །ཁྱེད་ཐུགས་དྭངས་གསལ་ནམ་མཁའ་རྙོགས་མེད་ལ།
བཟོད་པར་གསོལ་ཞེས་ཞུ་བ་མ་དགོས་ཀྱང༌། །དུས་ཀྱི་མཐར་སྐྱེས་བྱིས་པ་
བདག་ལྟ་བུས། །མ་བརྟག་སྨྲ་བས་གཞན་པ་མང་པོའི་རྒྱུད། །འཁྲུགས་བཅས་
གྱུར་གང་དེ་དག་ཐམས་ཅད་ཀུན། །སྒྲིབ་མེད་བྱང་ཆུབ་མཆོག་གི་རྒྱུར་གྱུར་
ཅེས། །སྨོན་པ་དེ་ལྟར་ཁྱེད་ཀྱིས་མཐུན་འགྱུར་མཛོད། །རང་རྒྱུད་ཉེས་པའི་
597
།

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
དྲི་མ་སྦྱོང་བའི་སླད། །རབ་དཀར་ལྷ་རྫས་བ་དན་མཛེས་པ་དང༌། །ཤེས་རབ་
ཕར་ཕྱིན་མདོ་དང་མདོ་གཞན་བཅས། །ཤིང་སྦྲུལ་ཟླ་ཚེས་དགེ་བར་ཕུལ་བ་
ལགས། །
༈ མཁས་མཆོག་བློ་བཟང་རབ་གསལ་མདུན་ཕུལ་རྒྱུ་རྗེས་མའོ། །ན་མོ་
མཉྫུཤྲཱི་ཡེ།
མཁས་དབང་གི་གསུང་ཡིད་ཀྱི་གདུང་སེལ་གནང་འབྱོར་བཀའ་
དྲིན་ཆེ། གསུང་བཟང་དོན་བཟང་མཇལ་འདོད་སྐྱེས་ནས་ལན་གཉིས་ཞིབ་
བལྟས་ཀྱི་དན་རྟགས་མཚར་ཞུས་ཙམ་ལས་ལན་གཞན་མེད། ལགས། རྗེ་
བླ་མར་བསྟོད་པ་ཡོན་ཏན་མཐུན་སྣང་དུ་གྲུབ་པ། ཉིད་ཀྱིས་ཇི་སྐད་གསུངས་
པ་ལྟར་ངེས་སོ་ཞེས་སྨྲས་པ་མི་ཁ་ཉེན་འགོག་ཆེད་ག་ལ་ཡིན། ལྟ་བ་ནི་བོད་
སྔ་རབས་པ་དང་མཐུན་པ་དང་། ཕྱི་རབས་པ་ཁ་ཅིག་གིས་སྒེར་ཆོས་སུ་བཀའ་
བསྩལ་བ་གཉིས་མཐུན་སྣང་དུ་གྲུབ་པར་བསྙོན་མི་ནུས་པས། དེ་དེའི་ཕྱོགས་
བཟུང་ནས་བརྩད་ཀྱང་རྗེ་བླ་མ་བཀག་པར་མི་འགྱུར་ཏེ། གྲུབ་མཐའ་སྨྲ་བ་
བཞི་ནང་མི་མཐུན་པར་བརྩད་ཀྱང་སངས་རྒྱས་བཀག་པ་མིན་པ་དང་འདྲའོ། །
དེ་གཉིས་ཀྱི་དྲང་ངེས་ནི་མཐར་ཐུག་དཔྱོད་པའི་རིགས་པས་འབྱེད་པ་ལས་
ལུང་ཙམ་སྐྱབས་སུ་མི་འགྱུར་བ་བདེན་ནོ། །འདི་དྲང་པོ་ཟོལ་མེད་ཀྱི་ངག་ཡིན་
ཡང༌། ཐེག་ཆེན་ངེས་དོན་གྱི་མདོ་ལུང་རྣམས་ཧ་ཤང་གི་དགོངས་པ་རྫོགས་
བྱེད་དུ་གཟིགས་ནས་སྟོན་པ་སངས་རྒྱས་ཧ་ཤང་གི་ཕྱོགས་སུ་བརླན་པ་ལྟ་ན་
ཅི་མི་གསུངས། འོན་ཀྱང་དགོངས་པ་ཅན་གྱི་གསུངས་མངའ་བ་ལ་སུས་སྨོད།
598

མཁས་མཆོག་བློ་བཟང་རབ་གསལ་ནས་ཕུལ་བའི་ཞུ་ཤོག
གངས་ཅན་ཡུལ་དབུས་ནས་བྱུང་ཚད་ལེགས་བཤད་ཆེ་ལ་གཞན་དེ་ལྟར་མིན་
པ་དང་། མི་མང་བའི་གྲྭ་སའི་ཁྲོད་དུ་བསྡད་པ་ཤེས་རབ་ཆེ་ལ། གཞན་ཆུང་
བ་ལྟར་གསུངས་པ་ལྟར་ཡུལ་དུས་རེས་འགར་ངེས་ཀྱང༌། ཐམས་ཅད་དུ་དེ་
ལྟར་ངེས་པ་མེད་མོད། ལྗགས་ཆབ་བྲན་པའི་གཏམ་ཐམས་ཅད་འཐད་པར་
བྱིན་གྱིས་རློབ་ནུས་པའི་དག་སྣང་བྱའོ། །ཟབ་དོན་དང་མི་རྟག་པར་མྱོང་བ་
ཐོན་པས་དགག་སྒྲུབ་ཀྱི་ཡིག་ཆ་མི་རྩོམ་པ་དམ་པ་གཞན་ལ་ཐལ་མ་ཆེས་ན་
བདག་ལ་འོས་པའི་གསུང་རེད། སེམས་དང་བདག་འཛིན་རྐྱེན་བཞི་ལས་སྐྱེས་
ཀྱང༌། རྐྱེན་བཞིའི་ནང་ན་སེམས་མེད་པ་མི་སྲིད་པས་སེམས་མེད་སེམས་ཅན་
སོགས་མི་སྲིད་ལ། དེ་བཞིན་རྒྱུ་འབྲས་ཐམས་ཅད་སྤྱིར་ཐོག་མེད་ནས་རྒྱུན་
གྱིས་འཇུག་ཀྱང་། བདག་འཛིན་གཉིས་པོ་ལྷན་ཅིག་ཐོག་མེད་ནས་རྒྱུན་ཆགས་
སུ་འཇུག་པ་མིན་པར། སྔ་མའི་ཚེ་ཕྱི་མ་མེད་པ་སྲིད་ཀྱང་རུང་ཞེས་སྨྲོས་ཏེ།
བུམ་འཛིན་གྱི་དུས་སུ་སྣམ་འཛིན་ངེས་པར་ཡོད་མི་དགོས་པ་བཞིན་ཡང་། འདི་
ཡི་སུན་འབྱིན་གྱི་ཚེར་མ་དྲུངས་ནས་འབྱིན་པའི་འབད་པ་མི་རྩོམ་སྟེ་བླ་མའི་
ཐུགས་ཀྱི་ཁམས་འདུས་ཞི་བའི་རྟེན་དུ་བཞག་གོ །ཀློང་ཆེན་པའི་གསུངས་
ཚིགས་བཅད་དེའི་དོན་ཕྱོགས་མགོ་ཡང་དེ་ལྟར་ཡིན་མི་འདུག་པས་དགག་པ་
མཛད་ཅུང་སྔར་སོང་ཡང་ཤེས་རབ་མྱུར་བའི་མངོན་རྟགས་ཙམ་ལས་སྐྱོན་ག་
ལ་མངའ། སྒྲ་བསྡུ་ཚུལ་འདིར། ཤེར་ཕྱིན་ལྟ་བུ་མིང་བསྡུ་བ་དང་། ནམ་མཁར་
སོགས་ལ་ཕྱིས་ནས་རྣམ་དབྱེ་སྦྱར་བར་འགྲིགས། འ་མ་གཏོགས་པའི་རྗེས་
599

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
འཇུག་གཞན་ལ་མི་འགྲིགས་ཏེ། སངས་རྒྱས་ཕྱག་འཚལ། ཆོས་ཕྱག་འཚལ།
དགེ་འདུར་ཕྱག་འཚལ་ཞེས་དང་། གླང་ལ་ཞོན་པ་ལ་གླང་ཞོན། གྲི་གུག་གིས་
བཅད་པ་ལ་གྲི་གུས་བཅད་ཅེས་པ་ལ་སོགས་པ་བཞིན་ནོ། །དུས་འཁོར་བསྡུས་
རྒྱུད་དུ་སྒྲ་ལ་ཞེན་པའི་ང་རྒྱལ་བཅག་ནས་དོན་ལ་རྟོན་ཕྱིར་རྣམ་དབྱེ་སོགས་
བསྣོལ་ཏེ་སྒྲ་ཉམས་པ་ལྟར་མཛད་པ་ལྟར་ཡིན་ཀྱང་རུང༌། ནམ་མཁའི་པདྨོ་
སོན་ཞེས་མི་གསུངས་པར་འོ་བརྒྱལ་མཛད་པ་ལ་དོན་གཞན་ཡོད་ཀྱང་འཆི།
ཙམ་སྒྲ་རང་བྱུང་ཡོད་དར་ན་འདི་ཡང་དེ་དང་ཆ་འདྲ་ཡིན་ཀྱང་རུང༌། ཨ་ཀྱང་
དོན་གོ་ན་ཚིག་གི་བརྗོད་ཚུལ་ཙམ་ལ་འཆེལ་བས་ཅི་བྱ། ཙམ་སྒྲ་ལས་འཕྲོས་
ནས་རྫོགས་ལྡན་གྱི་དུས་དེ་རྟགས་ཙམ་འཛིན་པའི་དུས་སུ་ཐལ་བ་འཕངས་
པའི་ངག་འདིར་རྟགས་ཁྱབ་གྲུབ་ཚུལ་གསུངས་རུང༌། ཞེ་འདོད་དང་བརྗོད་
ཚུལ་གང་གི་དབང་དུ་བྱས་ཀྱང་ལྟག་ཆོད་ཉེར་བཞིའི་ཟླར་སོང༌། བསམ་མེད་
གཉིས་མེད་སོགས་འགོག་བདེན་གྱི་ཡོན་ཏན་ལམ་བདེན་གྱིར་གསུངས་པའི་
དོན་མ་འཚལ། སོ་སྐྱེ་ལ་རྟོག་གེ་བས་ཁྱབ་པ་ལྟར་གསུངས་པ་ལ། ས་མཚམས་
དམན་པའི་རྟོག་གེ་དང༌། གྲུབ་མཐའི་རྟོག་གེ་སོགས་ཀྱི་དབྱེ་བ་མཁས་པ་དག་
གིས་མཛད་པ་ལྟར་ཆ་ཕྱེད་དགོས་པར་སྣང༌། ཧ་ཤང་གི་གཞུང་ཡོད་ཅེས་སྔ་
ཕྱིར་ལན་གཉིས་དེའི་དགོངས་རྫོགས་ལྟ་བུར་མ་བསྐྱལ་ཀྱང༌། དེ་དག་སྔར་
ཡང་ཐོས། དེ་ལྟ་གཞུང་དེ་དག་མཐོང་རྒྱུ་མི་འདུག་ཅེས་སྨྲས་པ་ལ། ཆོས་རྒྱལ་
བཀའ་བཙན་པས་ཡིན་གསུངས། ཕྲ་རྒྱས་བཞི་བཅུའི་གྲངས་འདྲེན་ནན་
600

མཁས་མཆོག་བློ་བཟང་རབ་གསལ་ནས་ཕུལ་བའི་ཞུ་ཤོག
བསྙགས་མིན་གསུངས་ཀྱང་། ནན་གྱིས་བསྙགས་ཀྱང་བློར་མི་གདའ་བ་ཡིག་
ཚོགས་སུ་འཚོལ་བ་སོགས་དགོས་པ་ཆུང་བས་གྲངས་བགྲང་བར་རྔོ་མ་ཐོགས་
པ་ཐུགས་དགྱེས་པའི་རྟེན་མཛོད། སྤྱིར་བདག་ལྟ་དང་དེ་དང་ལྷན་ཅིག་པའི་
རྨོངས་ཆགས་སོགས་ལའང་། ལྷན་ཅིག་འབྱུང་གང་ཕན་ཚུན་འབྲས་ཞེས་
གསུངས་པ་ལྟར་ན་དེ་འདྲའི་ཐ་སྙད་ཐོབ་ལ། དེར་མ་ཟད་ཉོན་མོངས་ཅན་
གྱི་སེམས་སེམས་བྱུང་མཚུངས་ལྡན་དུ་གྱུར་པ་ཐམས་ཅད་ལ་དེ་ལྟར་སྦྱར་ཏེ་
ཁམས་དང་སྤང་བྱ་སོགས་ཀྱི་སྒོ་ནས་དབྱེ་བའི་ཕྲ་རྒྱས་མང་པོ་བཤད་རུང་མོད།
དེ་འདྲའི་སྤྲོས་པ་ལ་དོན་ཆེན་པོ་མི་སྣང༌། གཞན་ཡང་མདོ་རྒྱུད་རིག་གནས་
དང་བཅས་པའི་གཞུང་དགོངས་འགྲེལ་དང་བཅས་པར་རྣམ་གྲངས་སྣ་ཚོགས་
ཚད་མེད་ཡོད་པ་ཐམས་ཅད་ཐོགས་མེད་དུ་སྨྲ་ནུས་པ་ནི་ལྷག་ལྷས་རྗེས་གཟུང་
ཅན་ལྟ་བུ་མ་གཏོགས་སོ་སྐྱེ་ཕལ་གྱིས་དཀའ་བ་སྨྲོས་མ་དགོས། བདག་ནི་སོ་
སྐྱེའི་ནང་ནས་ཀྱང་ཆེས་ཞན་ལགས་པས། ཤེས་རྒྱུ་ཤིན་ཏུ་ཉུང་ལ། མི་ཤེས་
རྒྱུ་ཚད་མེད་པས། ཅུང་ཟད་ཤེས་པ་རེ་བྱུང་ན་ཁྲོ་ཚུལ་དང༌། མི་ཤེས་པ་བྱུང་
བར་དགྱེས་ཚུལ་མཛད་པ་འདྲ་ཡང༌། བཀའ་གདམས་པའི་བཤེས་གཉེན་ཆེན་
པོས་གདུལ་བྱ་འདུལ་བའི་དབང་བཟུང་བ་ལོས་ཡིན། དོན་ཆུང་རྩེད་ཞུས་དེ་
ཙམ་ལ། དོན་ཆེ་བ་བདེན་གཉིས་ངོ་བོ་དབྱེར་མེད་ཆོས་ཀྱི་དབྱིངས་ལ་དོན་
དམ་མཐར་ཐུག་ཏུ་འདོད་པའི་ལུགས་ལྟར་ན། དེ་གཟིགས་ངོར་བདེན་གཉིས་
ཐ་དད་སྲད་བུ་དཀར་ནག་བསྒྲིལ་པ་ལྟ་བུའི་ཟུང་ཚོགས་སུ་ཇི་ལྟར་སྣང༌། སོ་
601

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
སོ་རང་གིས་རིག་པར་བྱ་བའི་དབྱིངས་སྤྲོས་བྲལ་འབའ་ཞིག་དེ་གཟིགས་པ་
ལ་དོན་དམ་གཟིགས་པའི་ཐ་སྙད་སྐྱོན་མེད་ཐོབ། བདེན་གཉིས་ངོ་བོ་ཐ་དད་
དུ་ཕྱེ་བའི་སྟོང་རྐྱང་དེ་འབའ་ཞིག་དོན་དམ་མཐར་ཐུག་ཡིན་ན། བདེན་གཉིས་
ངོ་བོ་དབྱེར་མེད་དོན་དམ་མ་ཡིན་པར་འགྱུར་ལ། ཀུན་རྫོབ་ཀྱང་མིན་པར་
འགྱུར་རོ། །དེ་ལྟ་ན་སངས་རྒྱས་ཀྱི་སར་ཡང་བདེན་གཉིས་ཐ་དད་དུ་གཟིགས་
དགོས་ཀྱི། བདེན་གཉིས་ཐ་དད་དུ་ཞེན་པའི་དྲི་མ་སྤང་པས་བདེན་གཉིས་ངོ་
བོ་དབྱེར་མེད་དུ་གཟིགས་ཞེས་ཞལ་བཞེས་མཛད་པ་ལ་འཐད་པ་སྒྲུབ་ཏུ་མེད་
ཅིང༌། སྔ་རབས་པའི་བདེན་གཉིས་ཟུང་འཇུག་གམ་དབྱེར་མེད་ལ་ལན་བརྗོད་
པ་རྣམས་ཀྱང་ཅི་རིགས་སླར་ལྡོག་གོ །གལ་ཏེ་སངས་རྒྱས་ཀྱི་ཐུགས་རྒྱུད་ལ་
གཉིས་སྣང་གི་བག་ཆགས་ཕྲ་མོ་ཡང་མི་མངའ་བར་ཁས་བླངས་ནས། སླར་
ཡང་ཀུན་རྫོབ་གཉིས་སྣང་ཅན་དང་། དོན་དམ་གཉིས་སྣང་མེད་པ་ཟུང་ཚོགས་
དང་། རྟོག་རྟོག་མེད་སྤྲོས་སྤྲོས་མེད་སོགས་གཉིས་ཀ་ཡིན་པའི་ཆལ་ཆོལ་སྨྲས་
པ་དངོས་འགལ་མིན་ན་འགལ་བ་ཞེས་པ་གཞན་བཙལ་ཀྱང་མི་རྙེད་པས་གཞན་
ལ་འགལ་བརྗོད་དོན་མེད་དོ། །མང་ཉོབ་མི་སྤྲོ་སྟེ་བདེན་མེད་མེད་དགག་སྟོང་
པ་ཕྱང་ཆད་དང༌། བདེན་མེད་སྤྲོས་བྲལ་རྣམ་ཀུན་མཆོག་ལྡན་གྱི་སྟོང་ཉིད་
ཁྱད་ཕྱེས་ན་ནོར་སོ་ཅུང་ཟད་མེད་དོ། །ཁོང་མཚར་གཏམ་ལ་དགྱེས་ཚུལ་མཛད་
པས། དོན་དུ་མེད་པའི་གྲལ་མགོར་བཞུགས་སོགས་གསུངས་པ་ལ་མཚར་
ཞུས། ཁྱེད་ནི་ཚིག་གི་རྟོག་ཆེན་མཛད་པ་འདི་འདྲའི་ཐུགས་དམ་ལ་སྐུ་ཚེ་རིལ་
602

མཁས་མཆོག་བློ་བཟང་རབ་གསལ་ནས་ཕུལ་བའི་ཞུ་ཤོག
པོར་བརྩོན་པ་མི་ལྷོད་པའི་ཀློག་པ་བ་ཡ་མཚན་ཅན་ཞིག་ལགས་པས། དོན་
དུ་མེད་པའི་ཚོགས་དབུས་དེར་སྤྱན་དྲངས་ནས་ཞིག་པ་དངོས་པོར་གྱུར་པའི་
ཁྲི་ལ་བཞུགས་སུ་གསོལ་ཞིང༌། མེད་དགག་སྟོང་རྐྱང་གི་ཆོས་འཁོར་རྒྱ་ཆེན་
པོ་བསྐོར་བར་མཛད་པ་ལ། མིང་རྐྱང་བཏགས་ཡོད་ཙམ་གྱི་སྟོང་འབུལ་ཁྲི་
འབུལ་ཕུལ་བ་དགྱེས་པར་བཞེས་ཤིག
བརྗོད་མེད་ཀྱི་ཤེས་བྱ་སྤྲོས་བྲལ་སྟོང་
ཉིད་ཡིན་གསུངས་པ་ཁས་ལེན་འགའི་ཚུལ་ལྟར་ན། སྟོང་ཉིད་སྒྲས་བརྗོད་དུ་
མེད་པ་དང༌། ངའི་མ་མོ་གཤམ་ཡིན་ཞེས་པ་མཚུངས་པར་རང་ཚིག་གིས་
བསལ། བློས་དེ་རྟོགས་ཚུལ་བརྗོད་དུ་མེད་པར་བཤད་ན། གཉིས་སྣང་ནུབ་
པའི་ཚུལ་གྱིས་རྟོགས་པར་བཤད་པས་རྟོགས་ཚུལ་བརྗོད་དུ་ཡོད་པར་གྲུབ།
ཇི་ལྟ་བ་བཞིན་བརྗོད་མི་རུང་བར་འཁྲིས་ན། བུ་རམ་དང་ལན་ཚྭའི་རོ་མྱོང་
བ་སོགས་དེ་འདྲ་ཐམས་ཅད་ལ་ཐལ་ཆེས། ཚིག་ལ་མི་རྟོན་དོན་ལ་རྟོན་པའི་
ཚུལ་གྱིས་བཤད་ན་ནི་དེ་འདྲའི་བརྗོད་པ་རིགས་མཐུན་ཐམས་ཅད་ཀྱང་འགལ་
མེད་དུ་འགྱུར་ལ། དེ་ལྟ་ན་རྩོད་པ་ཆོས་ཀྱི་ཕྱོགས་སུ་རང་ཞིའོ། །བདག་མེད་
རྟོགས་པའི་ཤེས་རབ་སྨོས་ཚེ་སྒོ་ལྔའི་ཤེས་པ་མ་སྨོས་ཐབས་ཆག་ཅི་ཡོད། ཡོད་
ན་སྒོ་ལྔའི་ཤེས་པའི་འཁོར་དུ་སེམས་བྱུང་དུ་མ་ཡོད་པས་ད་དུང་ཁྱེད་ཀྱིས་
སྨྲོས་པ་དེ་བས་མང་བ་ལུས་ཡོད་པ། བྱིས་པ་གསར་བུས་ཤེས་ནུས་རྒྱུ་ཡིན་
ན་རྒན་པོས་ལྟ་ཅི་སྨྲོས། ཐམས་ཅད་ཤེས་རབ་དང་ལྡན་པའི་ཚིག་པྲ་བཟང་
བར་གསུངས་པ་ཙམ་མོ། །བྱེ་སྨྲས་ཚད་མས་མ་དམིགས་ན་མེད་པར་སྤྱིར་ངེས་
603

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ཀྱང༌། རྒྱང་འཕེན་པས་ལྐོག་གྱུར་རྗེས་དཔག་གིས་གཞལ་བྱར་ཡིན་པ་སྤྱིར་
ངེས་ནུས་པ་དཀའ་སྟེ། རྗེས་དཔག་མི་འདོད་པ་སོགས་ཀྱི་ཕྱིར། སྨྲ་བ་ཕལ་
ཆེར་བསམ་པའི་འཛིན་ལུགས་ཀྱིས་བརྗོད་པ་ཡིན་པས། ད་དུང་ནན་གྱིས་
བསྒྲུབ་ན་སྐྱོན་མེད་ཙམ་བརྗོད་རྒྱུའི་དབུལ་བ་མཁས་པའི་ཞལ་ལ་མེད་དོ། །
སྟོང་ཉིད་ལ་ཆད་མཐའ་སེལ་ནུས་ཡོད་པ་གཞིར་བཅས་ཀྱང༌། སྟོང་ཉིད་མེད་
དགག་འདི་སྔར་ལག་རྐྱང་པ་ཡིན་པས་ཆད་མཐའ་འགོག་པའི་ནུས་པ་ཁྱིམ་
མཚེས་ཀུན་རྫོབ་ཚང་ལ་སློང་དགོས་པས་ཧ་ཅང་བསེར་ཞད་ཆེ་བར་གཡར་
ཚབ་ཡིན་ཀྱང་། ཉིད་རྣམ་པའི་ཐུགས་རྩེ་གཏད་ཡུལ་འདི་ཕྱིས་སུ་གནས་གྱུར་
ནས་རང་དབང་གིས་ཆད་མཐའ་སེལ་བའི་གོ་ཆོད་པར་གྱུར་པ་ལ་ངེད་ཚོ་ཡང་
སྣང་བ་སྤྲོ། ཨ་མཚར་རྩེད་མོ་ལགས་ཏེ། སྟོང་ཉིད་རྒྱུ་འབྲས་སུ་འཆར་ཚུལ་
གོ་ཞིང་བདེན་གཉིས་ངོ་བོ་དབྱེར་མེད་དུ་རྟོགས་ན། དེ་འདྲའི་རྣམ་ཀུན་མཆོག་
ལྡན་གྱི་སྟོང་པ་ཉིད་ཀྱིས་ཆད་མཐའ་སེལ་བར་ཐེ་ཚོམ་ག་ལ་ཡོད། ཀུན་རྫོབ་
དང་དོན་དམ་དུ་ཡོད་མེད་ཀྱིས་གོ་ཆོད་མི་ཆོད་སྤྱིར་ཁས་ལེན་ཚུལ་ལྟར་ན། ཀུན་
རྫོབ་ཏུ་ཡོད་ན་བདེན་པ་གཉིས་ཆར་ཡོད་གོ་ཆོད་པའམ། དེ་གཉིས་གང་ཡང་
མིན་པའི་ཡོད་ཚུལ་ཕུང་གསུམ་པའི་གོ་ཆོད་པ་ཞིག་བཙལ། དེ་བཞིན་དོན་
དམ་མེད་པ་བདེན་པ་ཉིས་ཆར་རམ། གཞན་དུ་གོ་མི་ཆོད་ཚུལ་བརྟག ཁྱད་
པར་མ་སྦྱར་པའི་བརྗོད་པ་དེ་འདྲ་སྦྱིར་ཐ་སྙད་དུ་གོ་ཚུལ་ལྟར་ན། རང་བཞིན་
གྱིས་གྲུབ་པ་མེད་པས་མེད་གོ་མ་ཆོད་ན་དེ་ཇི་ལྟར་བྱ། དེ་ཐ་སྙད་དུ་ཡང་མེད་
604

མཁས་མཆོག་བློ་བཟང་རབ་གསལ་ནས་ཕུལ་བའི་ཞུ་ཤོག
པས་མེད་གོ་ཆོད་ན། དེ་ལས་གཞན་དོན་དམ་དུ་མེད་ལ་མེད་གོ་མི་ཆོད་པ་གྲྭ་
ས་ཆེན་པོ་རྣམས་སམ་གང་དུ་གཟོད་བཙལ་བར་བྱ། ཐབ་ཀར་ཐོ་བས་བརྡུང་
བའི་འོ་བརྒྱལ་མཛད་ཞོར་འདི་ལ་མཁྱེན་པའི་སྤྱན་ཟུར་ཙམ་གཟིགས་རྒྱུ་བྱུང་
ན་ལེགས། ཨ་མཚར་ཞུ་བ་དེ་ཙམ་སྟེ། དོན་ལ་རྟོན